Goe

Goe er en kvinnelig sagnskikkelse fra sagalitteraturen, mest sannsynlig en personifikasjon av et naturfenomen.

Ifølge Orknøyingenes saga og Historia Rerum Norvegicarum av Tormod Torfæus var hun en finsk kongsdatter, datter av Torri, sønn til Snø den gamle, søster til Nor og Gor. Hun ble bortført til Hedmark av Rolv i Berget. Under sin leting etter henne slo Nor de gamle fylkeskongene til lands mens Gor dro sjøveien og ble en stamfar til sjøkongene. Nors veier ble til Norvegr, og dannet grunnlaget for ideen om en rikssamling forut for Harald Hårfagres seier i Hafrsfjord. Med en gang Rolv fikk høre om at Nor var på vei, dro han ham i møte og utfordret ham til tvekamp. Ingen klarte imidlertid å vinne overtak, og de ble til slutt enige om at Rolv skulle få Goe, mot at Nor skulle få gifte seg med Rolvs søster.

Beretningene om dette, «Hvordan Norge ble bygd» og «Norge funnet», finnes i Flatøybok.

Jotner